lv lv lv sl lv fr lt lv lv lv lv lv en lv lv lv cs lv lv lv lv sl en en en en en en lv eo lv lv fa lv lv lv en lv en lv en lv en lv en lv en lv en lv en lv en lv lv lv en lv lv lv lv lt lv eo lv en lv lv lv lv lv lv lv lv lv lv lv
Vairāk nekā 80 namīpašnieku piedalījās seminārā par Rīgas pašvaldības līdzfinansējuma saņemšanu kultūras pieminekļu saglabāšanai – Rīgas domes Īpašuma departaments
Trešdien, 22. novembrī, Rīgas domes (Rātslaukums 1) sēžu zālē notika seminārs, kurā vairāk nekā 80 namīpašniekiem tika sniegta aktuālā informācija un atbildes uz viņu jautājumiem par Rīgas pašvaldības līdzfinansējuma saņemšanu kultūras pieminekļu saglabāšanai 2018.gadā.
Semināru atklāja Rīgas domes priekšsēdētāja vietnieks Andris Ameriks, ar līdzfinansējuma programmu kultūras pieminekļu saglabāšanai iepazīstināja Rīgas domes Pilsētas īpašuma komitejas un Vidi degradējošu būvju komisijas priekšsēdētājs Oļegs Burovs.
Uz sanāksmes dalībnieku jautājumiem atbildēja Rīgas domes Īpašuma departamenta speciālisti – Būvju sakārtošanas pārvaldes priekšnieks Boriss Maizenbergs, vadītāja vietniece Irina Miķelsone, Būvniecības pārvaldes priekšnieks Rihards Rusins, Arhitektu nodaļas vadītāja Arta Goldberga un galvenais būvuzraugs Leonards Dubkevičs. Seminārā piedalījās arī Rīgas pilsētas būvvaldes
Arhitektūras pārvaldes Arhitektu un teritorijas plānotāju nodaļas vadītāja vietniece Agrita Maderniece, Valsts Kultūras pieminekļu inspekcijas Rīgas reģionālas nodaļas valsts inspektore Dace Cebule un sertificēts būvmākslas restaurācijas eksperts Roberts Vecums – Veco. Savā pieredzē dalījās šogad ar pašvaldības līdzfinansējumu atjaunoto ēku Kalēju ielā 18/20, Elizabetes ielā 85A un Barona ielā 5 īpašnieku pārstāvis Andis Vītols.
Projekta pieteikumus līdzfinansējuma saņemšanai 2018. gadā var iesniegt jau no šā gada 22. novembra līdz nākamā gada 2. martam. Plašāka informācija par konkursu publicēta interneta vietnē: www.atjauno.riga.lv
Rīgas domes Vidi degradējošu būvju komisija šā gada 10. novembrī apstiprināja Rīgas domes atklātā konkursa līdzfinansējuma piešķiršanai kultūras pieminekļu saglabāšanai nolikumu. Konkursā varēs saņemt pašvaldības līdzfinansējumu ēkas atjaunošanas vai restaurācijas darbiem 50% apmērā, bet ne vairāk kā 20 000 eiro. Savukārt ēkas elementu atjaunošanai vai restaurācijai līdzfinansējums būs līdz 5000 eiro.
Konkursa pieteikumus izvērtēs Rīgas domes Vidi degradējošu būvju komisija, pieņemot lēmumu par finansējuma piešķiršanu, taču tas īpašniekam tiks piešķirts tikai pēc būvdarbu pabeigšanas un to pieņemšanas. Līdzfinansējuma piešķiršanu administrēs Rīgas domes Īpašuma departaments. 2018. gadā pašvaldība šim mērķim ir paredzējusi 900 000 eiro lielu finansējumu.
Šogad Rīgas pašvaldības līdzfinansējums kultūras pieminekļu saglabāšanai kopumā bija 658 382 eiro. Rīgas domes atklātajā konkursā „Līdzfinansējuma piešķiršana kultūras pieminekļu saglabāšanai” pavisam pieteicās 92 pretendenti, bet par nolikuma prasībām atbilstošiem tika atzīts 71 projekts.
Informāciju sagatavoja: Baiba Gailīte, Rīgas domes Īpašuma departamenta Komunikācijas nodaļas vadītāja, tālr.: 67037357; mob.tālr.: 26555927; e-pasts: baiba.gailite@riga.lv
Dalīties ar šo informāciju:
RD lēmumi par piespiedu sakārtošanu
Informācija degradējošo būvju īpašniekiem
Pilsētvides attīstības un kvalitātes komisija
Par ilgtspējīgu pilsētvides attīstības plānošanu
Informācija tiek atjaunota ne retāk kā reizi mēnesī
Paziņojums par tīmekļvietnes https://grausti.riga.lv sīkdatnēm:
Šīs tīmekļvietnes pārzinis ir Rīgas domes Īpašuma departaments (kontaktinformācija: di@riga.lv).
Tīmekļvietne lieto tikai tehniskās, nepieciešamās sīkdatnes.
Papildus informācija par tīmekļvietnē veidotajām sīkdatnēm apskatāma  ŠEIT.
© Rīgas domes Īpašuma departaments. Izmantoti Nekustamā īpašuma valsts kadastra informācijas sistēmas dati, 2021.gads